سیدۃ نساء العالمین

سیدۃ نساء العالمین یہ لقب فاطمہ زہرا بنتِ نبی اسلام حضرت محمد ﷺ اور زوجہ حضرت علی بن ابی طالبؑ کے لیے استعمال ہوتا ہے۔ نبی کریم ﷺ نے خود انھیں یہ لقب عطا فرمایا۔ متعدد روایات میں آیا ہے کہ مریم بنت عمران، آسیہ زوجہ فرعون اور خدیجہ بنت خویلد کو بھی یہ لقب دیا گیا ہے۔الدر المنثور في التفسير بالمأثور-السيوطي-ج2-194
 لقب کے متعلق روایات 
نبی اکرم ﷺ سے اس لقب کے بارے میں متعدد روایات منقول ہیں، جن میں ان کی افضیلت اور فضیلت کا بیان کیا گیا ہے:
 بحار الأنوار میں علامہ مجلسی روایت کرتے ہیں:
"رسول خدا ﷺ نے فرمایا: فاطمہ، اولین و آخرین تمام جہانوں کی عورتوں کی سردار ہے اور وہ جب اپنے محراب میں قیام کرتی ہے تو ستر ہزار مقرب فرشتے اس پر درود و سلام بھیجتے ہیں اور وہی الفاظ کہتے ہیں جو فرشتوں نے مریم سے کہے تھے: اے فاطمہ! بے شک اللہ نے تجھے چن لیا، تجھے پاک کیا اور تجھے تمام جہانوں کی عورتوں پر فضیلت دی۔"بحار الأنوار ,ج43ص 49
 ایک روایت میں ابو ہریرہ سے مروی ہے:
"ایک دن رسول اللہ ﷺ تاخیر سے تشریف لائے۔ ہم نے عرض کیا: یا رسول اللہ! آپ کی غیر حاضری سے ہمیں تکلیف ہوئی۔ آپ ﷺ نے فرمایا: آسمان کا ایک فرشتہ، جو آج سے پہلے میرے پاس نہیں آیا تھا، اللہ سے اجازت لے کر مجھ سے ملاقات کے لیے آیا اور مجھے بشارت دی کہ میری بیٹی فاطمہ تمام جہانوں کی عورتوں کی سردار ہے۔"شرح الأخبار- القاضي النعمان المغربي- ج3- ص60
 الاستیعاب میں امام ابن عبد البر نے نبی کریم ﷺ کا یہ قول نقل کیا ہے:
"اے میری بیٹی! کیا تم اس پر راضی نہیں کہ تم جہان کی عورتوں کی سردار ہو؟"
فاطمہؑ نے عرض کیا: "اے میرے بابا! پھر مریم بنت عمران کا کیا مقام ہے؟"
آپ ﷺ نے فرمایا: وہ اپنے زمانے کی عورتوں کی سردار تھی اور تم اپنے زمانے کی عورتوں کی سردار ہو۔ خدا کی قسم! میں نے تمھیں ایسے مرد سے نکاح میں دیا ہے جو دنیا و آخرت کا سردار ہے۔مكاتيب الرسول- الشيخ علي الأحمدي الميانجي- ج3- ص672
 حاکم نے صحیح سند سے حضرت عائشہ سے روایت کیا ہے کہ رسول اللہ ﷺ نے اپنی بیماری میں حضرت فاطمہؑ سے فرمایا:
"کیا تم اس بات پر راضی نہیں کہ تم مؤمنات کی سردار ہو، اس امت کی عورتوں کی سردار ہو اور تمام جہانوں کی عورتوں کی سردار ہو؟": الخصائص الكبري، السيوطي-ج2- ص464
 سعید بن مسیب سے ابن عباس نقل کرتے ہیں:
"رسول اللہ ﷺ ایک روز علی، فاطمہ، حسن، حسین علیہم السلام کے ساتھ بیٹھے تھے اور فرمایا:
اے اللہ! یہ میرے اہل بیت ہیں، سب سے زیادہ محبوب۔ تُو ان سے محبت رکھنے والوں سے محبت کر اور ان سے دشمنی رکھنے والوں سے دشمنی کر...
پھر فرمایا: بے شک میری بیٹی فاطمہ تمام جہانوں کی عورتوں کی سردار ہے۔
صحابہ نے پوچھا: "یا رسول اللہ! کیا وہ صرف اپنے زمانے کی سردار ہیں؟"
آپ ﷺ نے فرمایا: یہ مقام مریم بنت عمران کا تھا، لیکن میری بیٹی فاطمہ تمام اولین و آخرین کی عورتوں کی سردار ہے۔الأمالي، الشيخ الصدوق- ص393نور الثقلين- عبد علي العروسي الحويزي- ج1- ص337 -ح131
 کشف الغمۃ میں اربلی نے روایت کیا ہے کہ رسول اللہ ﷺ نے فرمایا:
"عورتوں میں سے چار ہی تمھارے لیے کافی ہیں: مریم بنت عمران، خدیجہ بنت خویلد، فاطمہ بنت محمد اور آسیہ زوجہ فرعون۔"كشف الغمة ,أبي الفتح الإربلي ,ج2,ص77
 فاطمہ زہرا کی فضیلت 
شیخ صدوق نے اپنی کتاب الامالی میں حضرت امام جعفر صادقؑ سے نقل کیا ہے:
حسن بن زیاد العطار نے سوال کیا:
"کیا رسول اللہ ﷺ کا یہ قول کہ فاطمہ جنتی عورتوں کی سردار ہے، کا مطلب ہے کہ وہ اپنے زمانے کی سردار تھیں؟"
امام صادقؑ نے فرمایا:
"یہ مریم کے بارے میں ہے، جبکہ فاطمہ جنتی عورتوں کی سردار ہیں — اولین سے لے کر آخرین تک۔"الأمالي، الشيخ الصدوق- المجلس 26 ص99

 حواشی 

 مصادر 
 بحار الأنوار، محمد باقر المجلسي، دار إحياء التراث العربي، بيروت -لبنان .
 كشف الغمة في معرفة الأئمة، علي بن عيسى الأربلي، الطبعة الثانية (1405ه-1985م)، دار الأضواء، بيروت-لبنان .
 الأمالي، أبي جعفر محمد بن علي بن الحسين بن بابويه القمي، الطبعة الأولى (1430ه-2009م)، مؤسسة الأعلمي، بيروت-لبنان .
 الخصائص الكبري، جلال الدين السيوطي.
 شرح الاخبار فی فضائل الائمة الاطهار- القاضي النعمان المغربي- مؤسسة النشر الإسلامي- قم- إيران
 مكاتيب الرسول- علي الأحمدي الميانجي- مؤسسة دار الحديث الثقافية- قم- إيران.
 تفسير نور الثقلين- عبد علي بن جمعة العروسي الحويزي.

زمرہ:فاطمہ